ગિરગામ ચોપાટી પર અનેક વર્ષોથી મૂર્તિના વિસર્જન માટે આવતા પ્રશાંત પદમે કહ્યું હતું કે ‘આ એક થથરાવી દે એવો અનુભવ હતો. હું દર વર્ષે અહીં જ ગણેશમૂર્તિનું વિસર્જન કરું છું, પણ આવું મેં પહેલી વાર જોયું. મૂર્તિનું વિસર્જન કરીને હું પાછો આવતો હતો ત્યારે મારા પગમાં કંઈક કરડ્યું હતું. હું પાણીમાંથી બહાર આવ્યો અને મિનિટોમાં તો મારા પગમાં ભયંકર બળતરા થવા લાગી અને પગ જાણે ખોટો પડી ગયો હતો અને જોરદાર બ્લીડિંગ થવા લાગ્યું.’